1998-ից 1999 թվականներին Ման գլխավորում է Էլեկտրոնային առևտրի չինական միջազգային կենտրոնը, որը հանդիսանում էր Արտաքին առևտրի և տնտեսական համագործակցության նախարարության բաժիններից մեկը։ 1999 թվականին Ման որոշում է թողնել այդ աշխատանքը և 17 ընկերների հետ հիմնադրում «Alibaba Group» ընկերությունը, որը մտածված էր որպես առևտրային հարթակ մանր և միջին ձեռնարկությունների համար։ Ընկերության հիմնադրման համար պահանջվեց 60 հազար դոլար։ Անվանումն ընտրված էր ցանկացած լեզվով հեշտ արտասանության և գանձերի մասին հեքիաթի հետ ասոցացիայի համար։